Diari Oficial de la Generalitat Valenciana


Sumari del DOGV 8569, del 13-06-2019 (2019/6098)

Extracte de la Resolució d'11 de juny de 2019, de la Conselleria d'Educació, Investigació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2019-2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8569

Data del DOGV
:   13-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6098


Data del document
:   11-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució d'11 de juny de 2019, de la Conselleria d'Educació, Investigació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2019-2020. [2019/6098]  
  
BDNS (identif.): 461345.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Podran ser persones beneficiàries d'aquestes ajudes per al curs escolar 2019-2020, segons s'estableix en els articles 9 i 27 de l'Ordre de bases, i sempre que complisquen el que s'estableix en l'Ordre de bases i en la present convocatòria:  
a) L'alumnat de 0 a 3 anys matriculat en centres i de 0 a 2 anys matriculat en escoles municipals de la Comunitat Valenciana.  
b) Les escoles municipals de la Comunitat Valenciana, tant de gestió directa com indirecta, per a l'escolarització de l'alumnat de 2 a 3 anys.  
  
  
Segon. Objecte  
Convocar, per al curs escolar 2019-2020, les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana, regulades en l'Ordre 19/2018, de 16 de maig, de 2018.  
  
Tercer. Bases reguladores  
Ordre 19/2018, de 16 de maig, de 2018, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana, publicada en el Diari Oficial de la Generalitat Valenciana (núm. 8298, de 18.05.2018). El text complet està disponible en l'adreça web següent:  
http://www.dogv.gva.es/datos/2018/05/18/pdf/2018\_4898.pdf  
  
Quart. Finançament  
1. L'import global màxim que podrà assignar-se en concepte d'aquestes ajudes per a aquesta convocatòria serà de 87.520.116 euros, distribuït en les anualitats següents:  
- Exercici 2019: la part corresponent als quatre primers mesos del curs escolar 2018-2019 (setembre a desembre de 2019) per import global màxim de 01.227.902 euros. El pagament es realitzarà amb càrrec a la línia de subvenció S5598000, capítol IV, de la secció, servei, centre gestor i programa 04.80.34.705.55 Ensenyament Primari, prevista en l'actual Llei de pressupostos de la Generalitat.  
- Exercici 2020: la part corresponent als sis mesos següents (gener a juny de 2020) del curs escolar 2019-2020, per import màxim de 03.891.679 euros, que quedaran condicionats a l'existència de crèdit pressupostari suficient i adequat per a atendre-les en la corresponent Llei de pressupostos de la Generalitat per a l'exercici 2020, de conformitat el que es preveu en la Llei 1/2015, de 6 de febrer, de la Generalitat, d'Hisenda pública, del sector públic instrumental i de subvencions.  
  
2. L'import mencionat podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es preveu en l'article 58, apartat 2, del Reglament de la Llei general de subvencions.  
  
Cinqué. Forma i termini de presentació de sol·licituds  
1. Per a l'alumnat de 0 a 3 anys matriculat en centres i de 0 a 2 anys matriculat en escoles municipals, el termini de presentació de sol·licituds, juntament amb la documentació preceptiva, per part de les persones sol·licitants, serà de 10 dies hàbils, a contar des del següent al de la publicació de la present resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
Excepcionalment, aquest termini no serà aplicable en casos d'alumne fill o filla de víctima de violència de gènere que requerisca especial protecció o de dones en risc d'exclusió social, sempre que així se sol·licite dins del període del curs escolar, previ informe de la conselleria competent en la matèria i sempre que les disponibilitats pressupostàries així ho permeten. En aquests casos, la sol·licitant haurà d'entregar la seua sol·licitud, degudament emplenada i signada, juntament amb l'informe indicat, en la Subdirecció General de Centres Docents.  
La sol·licitud de subvenció es formalitzarà segons el model normalitzat que consta en l'annex I de la present resolució. Aquesta sol·licitud es podrà emplenar mitjançant el formulari electrònic d'ajuda dissenyat a aquest efecte.  
El model de sol·licitud, per a ser emplenat, estarà a la disposició de les persones interessades accedint a la pàgina web https://sede.gva.es, en l'apartat «Serveis», «Procediments administratius Seu Electrònica» o a través de la pàgina web de la Conselleria d'Educació, Investigació, Cultura i Esport:  
http://www.ceice.gva.es/va/web/centros-docentes/ayudas/subvenciones/educacion-infantil-primer-ciclo.  
El termini per a realitzar aquesta tramitació per part dels centres i escoles municipals serà des de la recepció de les sol·licituds fins a dos dies hàbils després de la data de finalització de presentació de sol·licituds. A més, en aquest termini, hauran de remetre a l'entitat col·laboradora les sol·licituds d'ajuda de l'alumnat (originals), juntament amb la documentació que acompanya la sol·licitud.  
La introducció de dades en l'aplicació informàtica de la Conselleria haurà de realitzar-se d'acord amb els models i les instruccions que es disposen en el manual d'ajuda, que estarà disponible en la pàgina web de la Conselleria d'Educació, Investigació, Cultura i Esport: http://www.ceice.gva.es/web/centros-docentes/ayudas/subvenciones.  
2. Per al tram de 2 a 3 anys de les escoles municipals, el representant de l'entitat local o de l'empresa concessionària, si s'escau, emplenarà la seua sol·licitud utilitzant exclusivament els mitjans electrònics facilitats pels servidors d'informació de la Generalitat. Per a això, s'accedirà a través de la pàgina web: https://sede.gva.es.  
La sol·licitud haurà de complir els requisits i adjuntar la documentació que s'estableix en els articles 29 i 30 de l'Ordre de bases i en aquesta convocatòria.  
El certificat de costos, el qual figura en l'annex IV d'aquesta convocatòria, s'obtindrà de l'aplicació informàtica de la Conselleria, una vegada les EIM hagen introduït les dades de l'alumnat de 2-3 anys i el cost, tant de les unitats de 2-3 anys com, en si escau, del lloc escolar de 2-3 anys en una unitat mixta.  
El certificat de costos (annex IV) es remitirà, una vegada signat per l'Interventor o l'Interventora de la Corporació Local titular de l'Escola Municipal, a la Subdirecció General de Centres Docents, mitjançant l'aplicació informàtica de la Conselleria, en el moment de presentació de la sol·licitud.  
El termini per a la presentació per via telemàtica de les sol·licituds per part de les escoles municipals, per al seu alumnat de 2 a 3 anys, serà de 10 dies hàbils, a contar des del següent al de la publicació de la present resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
La introducció de dades en l'aplicació informàtica de la Conselleria haurà de realitzar-se d'acord amb els models i les instruccions que es disposen en el manual d'ajuda, que estarà disponible en la pàgina web de la Conselleria d'Educació, Investigació, Cultura i Esport: http://www.ceice.gva.es/web/centros-docentes/ayudas/subvenciones  
  
València, 11 de juny de 2019.- El conseller d'Educació, Investigació, Cultura i Esport: Vicent Marzá Ibáñez.